Eesti hobune - Vikipeedia, vaba entsüklopeedia

# Eesti hobune

###

| Võimalik autoriõiguste rikkumine. Kui on olemas/saadud luba teksti kasutamiseks GNU Vaba Dokumentatsiooni Litsentsi tingimustel, siis märgi see artikli arutelulehele. Võimalikuks lahenduseks on ka teksti ümbersõnastamine, sest faktid ei ole autoriõigustega kaitstud.

Teksti allikas:

http://www.matmice.com/home/miizukiizu6/

Vajab toimetamist

Eesti hobune on ohustatud hobusetõug.

## [redigeeri] Ajalugu

Kuni 19. sajandini olid hobused peamiselt ratsa- ja sõiduhobused. Eesti hobune sai ratsahobusena hästi hakkama. Kui hobuseid hakati hindama jõu järgi, ei jäänud eesti hobune siingi maha. Just oma haruldase veojõuga võitis ta ülemaailmse tunnustuse. 1867. a. rahvusvahelisel näitusel Pariisis vedas helekõrb eesti tõugu täkk Vapsikas koormat kaaluga 6160 kg - üle 15 korra oma kehakaalust rohkem (141 cm kõrge ja 401 kg raske). Vapsikas võitis kindlalt esikoha.

Omasemad kui maksimaalse veojõu katsed on eesti hobusele vastupidavust nõudvad pingutused. Sõiduhobusena ja pikamaaveol äratas ta vaimustust ka saksa parunite hulgas. Tähtsaim eesti hobuse võime on aga see, et ta suudab seda kõike ilma hoolitsuseta, saab väga hästi hakkama ilma jõusöödata, ei vaja vähemalt lumest lumeni õieti talligi.

## [redigeeri] Välimus

Välimuselt köidab eesti hobune kõigepealt oma näoilmega, mis sarnaneb natuke araabia hobuse omaga. Ka pea kujus on otsitud sarnasust araabia hobusega, aga kuigi eesti hobusel on küll kuiv, liigse lihata pea, ei ole see sugugi väike, luud, eriti lõualuud on õige tugevad, profiil pole tavaliselt nõgus, vaid pigem sirge, kuigi eri autorid kirjeldavad nii nõgusat kui kergelt kongus profiili. Laup on lai, kõrvad lühikesed. Kael on lühike ja lihaseline, turi madal, rinnakorv lai ja sügav, selg sirge, küllalt sageli ka nõgus. Väga paljud värvused on esindatud. Eriti levinud on kõrvid, raudjad, mustad, hallid, kollased ja võigid, ent on ka teisi värvuseid.

## [redigeeri] Eesti Hobuse Kaitse Ühing

Eesti Hobuse Kaitse Ühingu põhieesmärk on tagada eesti tõugu hobuse püsimine, tema genofondi säilitamine ja selle tõu teadvustamine ning väärtustamine. Eesti tõugu hobuse säilitamise kaudu toetab ühing ka Eesti traditsioonilist maakultuuri ja külaelu säilimist.

## [redigeeri] Välislingid

- Eesti hobune
- Eesti hobune
- Eesti hobune ja ponisport
- Eesti tõuge tuntakse visadusest ja jonnist

Välja otsitud andmebaasist "http://et.wikipedia.org../../../e/e/s/Eesti_hobune.html"

Kategooriad: Autoriõiguse rikkumise kahtlusega artiklid | Toimetamist ootavad (detsember 2006) | Hobusetõud

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Suomi